Along Cham

Muhammad Nizamuddin Ahmad atau Along Cham (lahir 19 Januari 1983) merupakan seorang pelawak, pelakon, pengacara dan penyampai radio Malaysia. Beliau memulakan kerjayanya menerusi penglibatan dalam program realiti Raja Lawak musim kedua bersama Azrul. Pada 1 Mac 2012, Along dilantik sebagai duta Modenas sempena pelancaran model motosikal Modenas Ace yang baru.

Kehidupan peribadi
Along Cham dilahirkan pada 19 Januari 1983 di Johor Bahru, Johor sebagai Mohamed Nizamuddin bin Ahmad dan merupakan anak sulung daripada tiga beradik. Along sebelum ini pernah berkhidmat sebagai DJ di Perbadanan Johor di Johor Bahru sebelum menceburi bidang seni. Beliau juga merupakan bekas juruteknik elektrik Syarikat Swasta di Johor Bahru dan berpendidikan Sijil Pelajaran Malaysia (SPM). Beliau berkahwin dengan bekas bintang Akademi Fantasia musim keempat, Zila Seeron pada 2010 dan dikurniakan seorang anak lelaki, Ahmad Daniel Muhammad Nizamudin. Pasangan ini bercerai pada 2016.

Kerjaya
Along Cham pertama kali mendapat perhatian umum menerusi penyertaannya dalam rancangan realiti TV, Raja Lawak Astro musim kedua bersama kumpulan Cham yang dianggotai oleh teman karibnya, Azrul Zaidi. Cham merupakan naib juara sementara Nabil Ahmad merupakan juaranya. Along menggunakan nama "Cham" selepas pasca-Raja Lawak dan enggan menggunakan nama "Raja Lawak" untuk kerjaya komedinya. Sebelum menyertai Raja Lawak, Along pernah menyertai Malaysian Idol musim pertama sebagai salah seorang peserta Top 100.

Kerjaya filem beliau hadir pada 2009 menerusi filem Sifu & Tongga lakonan Saiful Apek dan rakan seperjuangannya di Raja Lawak musim kedua, Nabil Ahmad arahan Prof. Madya Dato' A. Razak Mohaideen. Beliau mengikat kontrak bersama Metrowealth Pictures dan seterusnya muncul bersama filem aksi komedi pecah panggung Adnan Sempit bersama Shaheizy Sam, Intan Ladyana dan Yana Samsudin, yang mana beliau memegang watak sebagai Bobby, beliau membawakan semula peranan itu dalam tiga filem seterusnya, Adnan Sempit 2 (2012), Adnan Sempit 3 (2013) dan Adnan Sempit Sawadikap (2014). Beliau turut memegang watak sama dalam spinoff filem Adnan Sempit, Wawa Semput (2013).

Filem lain yang dibintanginya ialah Suatu Malam Kubur Berasap (2011), Taikun (2012) serta Jidin Sengal (2012) yang menggandingkannya bersama Angah Raja Lawak.

Filemografi

Filem

Drama

Telefilem

Televisyen

Radio

Peserta
 Raja Lawak Musim ke-2 kumpulan "Cham" iaitu:-
 Azrul Zaidi
 Maharaja Lawak Mega 2013 kumpulan "Tulang"
 Didie Alias
 Soya
 Maharaja Lawak Mega 2014 kumpulan "Jalor"
 Rahim R2
 Joey Daud
 Maharaja Lawak Mega 2016 kumpulan "Cham" iaitu:-
 Azrul Cham

Anugerah dan pencalonan
 Naib Juara program Raja Lawak Astro musim ke-2 bersama Azrul Zaidi

 Tercalon dalam Anugerah Bintang Popular Berita Harian 2010 & 2011 untuk kategori Artis Komedi Lelaki Popular (ABPBH). 

Top 5 Pelakon Komidi Lelaki Terbaik Filem
(Anugerah Komidi Warna) Wawa Semput

Top 5 Drama Komidi Terbaek ASK2018

Top 5 Pelakon Filem Lelaki Terbaek ASK2019 - Filem Tiada Tajuk

Rujukan

Pautan luar
 

Kelahiran 1983
Orang dari Johor
Orang hidup
Pelawak Malaysia
Pelakon lelaki Malaysia
Pelakon lelaki Malaysia abad ke-21
Pelakon televisyen Malaysia
Pelakon filem Malaysia
Orang Malaysia berketurunan Melayu
Muslim Malaysia
Peserta Malaysian Idol
Peserta Raja Lawak